2000ல் நகைச்சுவைத் திரைப்படமான "ஹேரா பேரி"யில் (2000) நடித்தார். அது வியாபாரரீதியில் வெற்றி அடைந்தது, அவர் "டாட்கான்" என்ற காதற்காவியப் படத்தில் அதேவருடம் நடித்தார், அதுபோதுமான அளவில் பாக்ஸ்ஆபீஸில் வெற்றி பெற்றது. 2001ல், குமார்"ஆஜனாபி" திரைப்படத்தில் எதிர்மறை பாத்திரம் ஏற்று நடித்தார். அது அவருக்கு மிகுந்த பாராட்டுதலையும் சிறந்த வில்லன் நடிகருக்கான முதல் பிலிம்ஃபேர் விருதையும் பெறவைத்தது. ஆங்கேன் திரைப்படத்தில் குருடர் கதாப்பாத்திரத்தில் நடித்தார்.

"ஹேரா பேரி" திரைப்படத்தைத் தொடர்ந்து, குமார் பல நகைச்சுவைப் படங்களில் நடித்தார் அவ்வரிசையில் "ஆவாரா பாகல் தீவானா"(2002), "முஜ்ஷஸே ஷாதி கரோகி"(2004)மற்றும் "கரம் மசாலா" (2005) போன்ற படங்களும் உள்ளடங்கும். இப்படங்கள் மிகப்பெரும் பாக்ஸ் ஆபீஸ் வெற்றிபெற்றன. "கரம் மசாலா" திரைப்படத்திற்காக இவருக்கு சிறந்த நகைச்சுவைநடிகர் என்கிற பாராட்டுதலுடன் இரண்டாவது பிலிம்ஃபேர் விருது கிடைத்தது.அதிரடி, நகைச்சுவை, காதற்காவியப் படங்களில் நடித்து வெற்றிகண்டது போலவே அவரது இயல்பான நடிப்பின் மூலம் நாடக படங்களில் நடித்துப் பெயர்பெற்றார், அத்தகைய திரைப்படங்கள் "ஏக்ரிஷ்டா" (2001) "ஆங்கன்" (2002)"பிவாபா" (2005) மற்றும் "" (2005).

2006ல் "ஹேரா பேரிக்குத்" பின்தொடர்ச்சியாக வந்த "பிர் ஹேரா பேரியில்" நடித்தார். அது முன்னது போலவே, பாக்ஸ் ஆபீஸில் மகத்தான வெற்றி கண்டது. பிறகு சல்மான்கானுடன் இசை காதற்காவியமான "ஜான் ஈ மான்" திரைப்படத்தில் நடித்தார். அது முன்கூட்டி எதிர்பார்க்கப்பட்ட படமாகும், விமர்சகர்களின் பாராட்டுக்களை பெற்ற போதிலும், பாக்ஸ் ஆபீஸில் எதிர்பார்ப்பிற்கிணங்க வெற்றி பெறவில்லை. படம் குறைந்த வெற்றிபெற்றிருந்த போதும், அவர் ஏற்றிருந்த வெட்கப்படும், மந்தமான கதாப்பாத்திரம் மிகுந்த பாராட்டைப் பெற்றது. அவ்வருடம் வெளிவந்த நகைச்சுவைப் படம் "பாகம் பாக்" ஒருசிறந்த வெற்றிப்படமாக அமைந்தது. அதேவருடம், அவர் "ஹீட் " 2006 உலகச்சுற்றுப் பயணத்தை தனது சக நடிகர்களான சைப் அலிகான் மற்றும் பிரீத்தி ஜிந்தா,சுஸ்மிதா சென் மற்றும் செலீனா ஜெயிட்லி ஆகியோருடன் மேற்கொண்டார்.

2007 அவருக்கு மிக வெற்றிதரும் ஆண்டாக அமைந்தது, அது அவரது தொழில்வாழ்க்கையில் ஒரு மகத்தான பெரும் சிறப்பான ஆண்டாக விளங்கியது, விமர்சகர்கள், "இதுவரையில்லாத அளவுக்கு அவரால் மிகச்சிறந்த நான்கு மகத்தான வெற்றிப்படங்கள் அதில் ஒன்று கூடத் தோல்வி தழுவாதது"
என்று பாராட்டும்படி அமைந்தது. அவரது முதல் வெளியீடு,"நமஸ்தே லண்டன்" விமர்சனம் மற்றும் வியாபாரரீதியாக வெற்றியைக் குவித்தது. அவரது நடிப்புத்திறன் மீண்டும் மிகச்சிறந்த நடிகருக்கான பிலிம்ஃபேர் விருதினைப் பெற்றுத்தந்தது. திறனாய்வாளர் டாரான் ஆதர்ஷ் அவரது திறன்பற்றி விமர்சனம் செய்கையில்,"அவர் நிச்சயமாக திரைப்படம் காணச் செல்லும் லட்சக்கணக்கான ரசிகர்கள் நெஞ்சில் ஒரு அதிபயங்கரமான நடிப்பை இப்படம் வாயிலாக இடம்பெறச் செய்துள்ளார்" என்று குறிப்பிட்டுள்ளார். அவரது அடுத்த இரண்டு படங்களான, "ஹேய் பேபீ" மற்றும் "பூல் புலாய்யா," பாக்ஸ் ஆபீஸ் வெற்றிப் படங்களாயின. அவரது அவ்வாண்டின் கடைசிப்படம் "வெல்கம்," மிகப்பிரமாதமான உன்னத வெற்றி பெற்றது, அது அவரது ஐந்தாவது தொடர்வெற்றி கண்ட திரைப்படமாகும். அவ்வாண்டு வெளிவந்த அவரின் அனைத்துப்படங்களும் வெளிநாட்டு சந்தையிலே நன்கு விற்பனை ஆனது.

2008ல் முதல்படமான, "டாஷன்,", 11 ஆண்டுகளுக்குப்பிறகு யாஷ் சோப்ரா பிலிம்ஸ் பதாகையின் கீழ்வெளிவந்த திரைப்படமாகும். மிகுந்த எதிர்பார்ப்புகள் இருப்பினும் அப்படம் விமர்சனம், வியாபார ரீதிகளில் தோல்வியையேச் சந்தித்தது. அவ்வருடத்தின் இரண்டாம் படம், "சிங் ஈஸ் கிங்" பாக்ஸ் ஆபீஸில் பெரும்வெற்றி பெற்றது, "ஓம் ஷாந்தி ஓம்" படத்தின் உலக சாதனையை அது முறியடித்தது. அவரது அடுத்த படம் "ஜம்போ" என்ற அசைவுப்படம் ஆகும். அதே ஆண்டு குமார் சின்னத்திரையில் வெற்றியார்ந்த நிகழ்ச்சியான "ஃபியர் ஃபாக்டர்- க்ஹத்ரோன் கே கில்லாடி" தொகுப்பாளராக அறிமுகமானார். 2009ல் இந்நிகழ்ச்சியின் இரண்டாம் பதிப்பிலும் தொகுப்பாளராக வந்தார்.

2009ல், குமார் தீபிகா பட்கோனேவுடன் இணைந்து நடித்த நிகில் அத்வானி இயக்கிய வார்னர் பிரதாஸ்-ரோஹன் சிப்பி தயாரிப்பில் வெளிவந்த "சாந்தினிசௌக் டு சைனா" திரைப்படம் விமர்சனம் மற்றும் வியாபார ரீதியில் தோல்வியைத் தழுவியது. குமாரின் அடுத்த படம் 8×10 டாஸ்வீர் நாகேஷ் குகுனூர் என்பவரின் இயக்கத்தில், வெளிவந்த இப்படம் விமர்சனம் மற்றும் வியாபார ரீதியில் தோல்வி கண்டது. அவரது அடுத்தப்படம் "கம்பாக்கத் இஷக்". குமாரின் திரைப்படம் "ப்ளு" 2009 அக்டோபர் 16 ஆம்தேதி வெளிவந்தது. அது பாக்ஸ் ஆபிஸில் ரூ.20 கோடிகள் வசூல் செய்தது. 2009ல் பிரியதர்சன் இயக்கத்தில் "டி டன டன்" என்ற திரைப்படம் வெளிவந்தது.

2010ல் வெளிவந்த "சஜித் கான்" இயக்கிய நகைச்சுவைத் திரைப்படமான , "ஹவுஸ் ஃபுல்" வியாபார ரீதியாக மாபெரும் வெற்றிபெற்றது. இப்படம் வெளியான வார இறுதியில் மிகப்பெரும் வசூல் சாதனைப்படைத்தது. இந்திய பாக்ஸ் ஆபீசில் இப்படம் மிகபெரும் வெற்றிப்படமாக அறிவிக்கப்பட்டது.

தொழில் வாழ்க்கை
2000
1990
ஆரம்பகால வாழ்க்கை